**LĒMUMS**

LIEPĀJĀ

|  |  |  |
| --- | --- | --- |
| 2020.gada 19.martā | Nr.126/4  (prot. Nr.4, 51.§) | Nr.233 |

Par nekustamā īpašuma Celtnieku ielā 23

izsoli

Lai apstiprinātu izsoles noteikumus, tostarp izsoles sākumcenu, īpašumam, kurš nav nepieciešams Liepājas pilsētas pašvaldībai funkciju nodrošināšanai, pamatojoties uz likuma "Par pašvaldībām" 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 2.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 8.panta otro daļu, 10.pantu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS" un 2019.gada 19.decembra lēmumu Nr.501 "Par nekustamā īpašuma Celtnieku ielā 23, Liepājā, nodošanu atsavināšanai", sertificētas nekustamā īpašuma vērtētājas Anitas Vēdiķes 2020.gada 14.janvāra nekustamā īpašuma novērtējumu "Nekustamā īpašuma Celtnieku iela 23, Liepāja, novērtējuma atskaite" un sertificēta nekustamā īpašuma vērtētāja Riharda Dzeņa 2020.gada 20.janvāra nekustamā īpašuma novērtējumu "Nekustamā īpašuma novērtējums - Apbūve un zeme. Liepāja, Celtnieku iela 23", izskatot Liepājas pilsētas Dzīvojamo māju privatizācijas komisijas 2020.gada 3.marta lēmumu (sēdes protokols Nr.7) un Liepājas pilsētas domes pastāvīgās Finanšu komitejas 2020.gada 12.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Apstiprināt Liepājas pilsētas pašvaldībai piederošā nekustamā īpašuma Celtnieku ielā 23, Liepājā, kadastra numurs 1700 031 0198, nosacīto cenu - 65900 EUR (sešdesmit pieci tūkstoši deviņi simti euro*).*

2. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

3. Apstiprināt lēmuma 1.punktā minētā objekta izsoles noteikumus saskaņā ar pielikumu.

4. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Kurzemes rajona tiesai, Finanšu pārvaldei, Nekustamā īpašuma pārvaldei 2 eks. (grāmatvedei 1 eks.), Dzīvojamo māju privatizācijas komisijai 3 eks., Izpilddirektora birojam | |